CELEX: 32015R1166
Language: mt
Date: 2015-07-15 00:00:00
Title: Regolament ta' Implimentazzjoni tal-Kummissjoni (UE) 2015/1166 tal-15 ta' Lulju 2015 li jġedded l-approvazzjoni tas-sustanza attiva fosfat ferriku skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE)

16.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 188/34
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/1166
      tal-15 ta' Lulju 2015
      li jġedded l-approvazzjoni tas-sustanza attiva fosfat ferriku skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 22 flimkien mal-Artikolu 20(1) tiegħu,
      Billi:
      
                  (1)
               
               
                  L-approvazzjoni tas-sustanza attiva tal-fosfat ferriku, kif stabbilit fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (2), tiskadi fil-31 ta' Diċembru 2015.
               
            
                  (2)
               
               
                  Bi qbil mal-Artikolu 4 tar-Regolament tal-Kummissjoni (UE) Nru 1141/2010 (3), fil-perjodu stipulat f'dan l-Artikolu tressqet applikazzjoni għat-tiġdid tal-inklużjoni tal-fosfat ferriku fl-Anness I tad-Direttiva tal-Kunsill 91/414/KEE (4).
               
            
                  (3)
               
               
                  L-applikant ippreżenta l-fajls supplimentari skont l-Artikolu 9 tar-Regolament (UE) Nru 1141/2010. L-Istat Membru relatur sab li l-applikazzjoni kienet sħiħa.
               
            
                  (4)
               
               
                  L-Istat Membru relatur ħejja rapport ta' valutazzjoni tat-tiġdid b'konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (minn hawn 'il quddiem: “l-Awtorità”) u lill-Kummissjoni fit-30 ta' April 2013.
               
            
                  (5)
               
               
                  L-Awtorità bagħtet ir-rapport ta' valutazzjoni tat-tiġdid lill-applikant u lill-Istati Membri għall-osservazzjonijiet u għaddiet l-osservazzjonijiet li waslulha lill-Kummissjoni. L-Awtorità qiegħdet ukoll il-fajl supplimentari fil-qosor għad-dispożizzjoni tal-pubbliku.
               
            
                  (6)
               
               
                  Fis-17 ta' Diċembru 2014 l-Awtorità bagħtet lill-Kummissjoni l-konklużjoni tagħha (5) dwar jistax jiġi mistenni li l-fosfat ferriku jissodisfa l-kriterji għall-approvazzjoni stipulati fl-Artikolu 4 tar-Regolament (KE) Nru 1107/2009. Fl-20 ta' Marzu 2015, il-Kummissjoni ppreżentat l-abbozz tar-rapport tal-evalwazzjoni tal-fosfat ferriku lill-Kumitat Permanenti dwar il-Pjanti, l-Annimali, l-Ikel u l-Għalf.
               
            
                  (7)
               
               
                  Dwar l-użu rappreżentattiv, wieħed jew aktar, ta' mill-inqas prodott wieħed tal-protezzjoni tal-pjanti li fih is-sustanza attiva, ġie stabbilit li l-kriterji għall-approvazzjoni stipulati fl-Artikolu 4 tar-Regolament (KE) Nru 1107/2009 huma ssodisfati. Għalhekk, dawk il-kriterji għall-approvazzjoni jistgħu jitqiesu ssodisfati.
               
            
                  (8)
               
               
                  Barra minn hekk, il-Kummissjoni tqis ukoll li l-fosfat ferriku huwa sustanza attiva b'riskju baxx skont l-Artikolu 22 tar-Regolament (KE) Nru 1107/2009. Il-fosfat ferriku mhux sustanza ta' tħassib, u jissodisfa l-kundizzjonijiet stabbiliti fil-punt 5 tal-Anness II tar-Regolament (KE) Nru 1107/2009. Il-fosfat ferriku jikkonsisti minn komposti li jinsabu kullimkien fl-ambjent u li huma essenzjali għall-funzjonijiet tal-annimali u tal-pjanti. Barra minn hekk, il-fosfat ferriku huwa kostitwent naturali tad-dieta tal-bniedem. L-esponiment addizzjonali tal-bniedem, l-annimali u l-ambjent bl-użi approvati skont ir-Regolament (KE) Nru 1107/2009 huwa mistenni li jkun negliġibbli meta mqabbel mal-esponiment mistenni permezz ta' sitwazzjonijiet naturali realistiċi.
                  Il-valutazzjoni tar-riskju għat-tiġdid tal-approvazzjoni tal-fosfat ferriku huwa bbażat fuq numru limitat ta' użi rappreżentattivi, li madankollu ma għandux jirrestrinġi użi li għalihom il-prodotti tal-protezzjoni tal-pjanti li fihom il-fosfat ferriku jistgħu jiġu awtorizzati. Għalhekk, huwa xieraq li ma tinżammx ir-restrizzjoni għall-użi bħala molluskiċida.
               
            
                  (9)
               
               
                  Għaldaqstant, huwa xieraq li tiġġedded l-approvazzjoni tal-fosfat ferriku bħala sustanza b'riskju baxx.
               
            
                  (10)
               
               
                  B'konformità mal-Artikolu 20(3) tar-Regolament (KE) Nru 1107/2009, flimkien mal-Artikolu 13(4) tiegħu, l-Anness tar-Regolament ta' Implimentazzjoni tal-Kummissjoni (UE) Nru 540/2011 għandu jiġi emendat skont dan.
               
            
                  (11)
               
               
                  Dan ir-Regolament għandu japplika mill-jum ta' wara l-iskadenza tal-approvazzjoni tas-sustanza attiva fosfat ferriku, kif imsemmi fil-premessa 1.
               
            
                  (12)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      It-tiġdid tal-approvazzjoni ta' sustanza attiva
      Is-sustanza attiva fosfat ferriku, kif speċifikat fl-Anness I, hija approvata skont il-kundizzjonijiet stipulati f'dak l-Anness.
      Artikolu 2
      Emendi tar-Regolament ta' Implimentazzjoni (UE) Nru 540/2011
      L-Anness tar-Regolament ta' Implimentazzjoni (UE) Nru 540/2011 huwa emendat f'konformità mal-Anness II ta' dan ir-Regolament.
      Artikolu 3
      Dħul fis-seħħ u d-data tal-applikazzjoni
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Dan japplika mill-1 ta' Jannar 2016.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-15 ta' Lulju 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 309, 24.11.2009, p. 1.
      
         (2)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).
      
         (3)  Ir-Regolament tal-Kummissjoni (UE) Nru 1141/2010 tas-7 ta' Diċembru 2010 li jistabbilixxi l-proċedura għat-tiġdid tal-inklużjoni tat-tieni grupp ta' sustanzi attivi fl-Anness I tad-Direttiva tal-Kunsill 91/414/KEE u li jistabbilixxi l-lista ta' dawk is-sustanzi (ĠU L 322, 8.12.2010, p. 10).
      
         (4)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).
      
         (5)  EFSA Journal 2015; 13(1):3973. Disponibbli onlajn fuq: www.efsa.europa.eu.
      
         ANNESS I
         
                     L-Isem Komuni, In-Numri ta' Identifikazzjoni
                  
                  
                     L-Isem tal-IUPAC
                  
                  
                     Purità (1)
                     
                  
                  
                     Id-data tal-approvazzjoni
                  
                  
                     L-iskadenza tal-approvazzjoni
                  
                  
                     Id-dispożizzjonijiet speċifiċi
                  
               
                     Fosfat ferriku
                     In-Nru tal-CAS: 10045-86-0
                     In-Nru CIPAC: 629
                  
                  
                     Fosfat ferriku
                  
                  
                     Il-fosfat ferriku 703 g/kg ekwivalenti għal 260 g/kg ħadid u 144 g/kg ta' fosforu
                  
                  
                     L-1 ta' Jannar 2016
                  
                  
                     Il-31 ta' Diċembru 2030.
                  
                  
                     Għall-implimentazzjoni tal-prinċipji uniformi, kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar il-fosfat ferriku, u b'mod partikolari l-Appendiċijiet I u II tiegħu.
                  
               
            (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' reviżjoni.
      
      
         ANNESS II
         L-Anness tar-Regolament ta' Implimentazzjoni (UE) Nru 540/2011 huwa emendat kif ġej:
         
                     (1)
                  
                  
                     fil-Parti A, l-annotazzjoni 22 dwar il-fosfat ferriku titħassar;
                  
               
                     (2)
                  
                  
                     fil-Parti C, tiżdied l-annotazzjoni li ġejja:
                     
                                  
                              
                              
                                 L-Isem Komuni, In-Numri ta' Identifikazzjoni
                              
                              
                                 L-Isem tal-IUPAC
                              
                              
                                 Purità (*)
                                 
                              
                              
                                 Id-data tal-approvazzjoni
                              
                              
                                 L-iskadenza tal-approvazzjoni
                              
                              
                                 Id-dispożizzjonijiet speċifiċi
                              
                           
                                 “5
                              
                              
                                 Fosfat ferriku
                                 In-Nru tal-CAS: 10045-86-0
                                 In-Nru CIPAC: 629
                              
                              
                                 Fosfat ferriku
                              
                              
                                 Il-fosfat ferriku 703 g/kg ekwivalenti għal 260 g/kg ħadid u 144 g/kg ta' fosforu
                              
                              
                                 L-1 ta' Jannar 2016.
                              
                              
                                 Il-31 ta' Diċembru 2030.
                              
                              
                                 Għall-implimentazzjoni tal-prinċipji uniformi kif imsemmi fl-Artikolu 29(6) tar-Regolament (KE) Nru 1107/2009, jitqiesu l-konklużjonijiet tar-rapport ta' reviżjoni dwar il-fosfat ferriku, u b'mod partikolari l-Appendiċijiet I u II tiegħu.”
                              
                           
               
            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' rieżami.